
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1254 

15 Δεκεμβρίου Ϊ998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση ομάδας ελέγχου στο Επιχειρησιακό Πρό¬ 
γραμμα «Εκπαίδευση και Αρχική Επαγελματική Κα¬ 
τάρτιση» που χρηματοδοτείται από πόρους της 
Ευρωπαϊκής Ένωσης. 1 

Καθορισμός αποζημίωσης του Προέδρου, Μελών, Ει¬ 
σηγητών και του Γραμματέα του Ανωτάτου Συμ¬ 
βουλίου Απονομής Οικολογικού Σήματος του 
Υ.ΠΕ.ΧΩ.Δ.Ε. 2 

Καθιέρωση υπερωριακής εργασίας για 2 υπαλλήλους 
του γραφείου του Γενικού Γραμματέα Λαϊκής Επι¬ 
μόρφωσης για το χρονικό διάστημα 12.10.1998 - 
31.12.1998. 3 

Έγκριση ημερών κίνησης εκτός έδρας υπαλλήλων 
του Εθνικού Οργανισμού Καπνού έτους 1999. 4 


Επέκταση πληρωμής αποδοχών μέσω Τραπεζών 
στους υπαλλήλους των Ασφαλιστικών Οργανι¬ 
σμών ΙΚΑ, ΟΓΑ, ΤΕΒΕ, ΤΑΕ, ΤΑΞΥ, ΤΣΑ ΤΣΜΕΔΕ, 
ΤΑΠ - ΟΤΕ, ΤΣΑΥ, Ταμείο Νομικών, ΕΤΕΜ, ΤΥΔΚΥ, 
ΤΕΑΥΕΚ, αρμοδιότητος της Γενικής Γραμματείας 


Κοινωνικοί Ασφαλίσεων. 5 

Υπερωριακή εργασία μονίμου προσωπικού Λ.Τ. Ν. Ρε- 
θύμνου. 6 

Παράταση λήξης προθεσμίας υποβολής περιοδικών 
δηλώσεων ΦΠΑ για την ΔΟΥ Ναυπλίου . 7 

Παράταση προθεσμιών υποβολής περιοδικών δηλώ¬ 
σεων ΦΠΑ. 8 


Καθορισμός αμοιβής του Προέδρου, των μελών και 
του Γραμματέατης Ομάδας Εργασίας για τη μελέ¬ 
τη των διαδικασιών κατάρτισης και εκτέλεσης του 


Κρατικού Προϋπολογισμού. 9 

Τροποποίηση της 30047/10.7.97 απόφασης «Ορισμός 
μελών του Διοικητικού Συμβουλίου του Μετοχικού 
Ταμείου Πολιτικών Υπαλλήλων (Μ.Τ.Π.Υ.)». 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 2082156/3813/Γ0041 (1) 

Σύσταση ομάδας ελέγχου στο Επιχειρησιακό Πρόγραμ¬ 
μα «Εκπαίδευση και Αρχική Επαγελματική Κατάρτιση» 
που χρηματοδοτείται από πόρους της Ευρωπαϊκής Έ¬ 
νωσης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 «Ειδι¬ 
κό Συντονιστικό Όργανο Ελέγχου των προγραμμάτων 
που χρηματοδοτούνται από την Ε.Ε.», 

β) του Ν. 2081/92 «Ρύθμιση του θεσμού των Επιμελητη¬ 
ρίων» κ.λπ. (Α' 154), 

γ) του Π.Δ. 393/94 «Συγκρότηση, αρμοδιότητες και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται από την Ε.Ε.» (Α' 219), 

δ) του Ν. 2592/98 (ΦΕΚ57τ.Α'/18.3.98). 

2. Την αριθ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς Οικονομικών (ΦΕΚ 922 τ.Β'). 

3. Την αριθ. 34001/1957/9.10.96 απόφαση ανάθεσης 
αρμοδιοτήτων του Υπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ 937 τ.Β'). 

4. Την αριθμ. 80078/4.10.96 απόφαση ανάθεσης αρμο¬ 
διοτήτων του Υπουργού Εθνικής Οικονομίας στους Υφυ¬ 
πουργούς Εθνικής Οικονομίας (ΦΕΚ 924 τ.Β'). 

5. Την κοινή απόφαση Υπουργών Εθνικής Οικονομίας 
και Οικονομικών αριθμ. 2013036/1557/21.2.96 «Αποζη¬ 
μίωση μελών ομάδων ελέγχων σε προγράμματα που χρη¬ 
ματοδοτούνται από την Ευρωπαϊκή Ένωση και εκτελού- 
νται από Νομικά Πρόσωπα Δημοσίου ή Ιδιωτικού Δικαίου. 
Οργανισμούς Τοπικής Αυτοδιοίκησης, Δημόσιες Επιχει¬ 
ρήσεις, Ιδιωτικούς Φορείς και Φυσικά Πρόσωπα (Β' 133). 

6. Το αριθμ. 14248/2.10.98 έγγραφο της Ευρωπαϊκής Ε¬ 
πιτροπής. 

7. Την αριθ. 30η απόφαση του Ε.Σ.Ο.Ε. (Συνεδρίαση της 

30.11.1998) για τη διενέργεια ελέγχου στο Επιχειρησιακό 
Πρόγραμμα «Εκπαίδευση και Αρχική Επαγγελματική Κα¬ 
τάρτιση». 

8. Την ανάγκη ουσιαστικού ελέγχου στο Επιχειρησιακό 
Πρόγραμμα «Εκπαίδευση και Αρχική Επαγγελματική Κα¬ 
τάρτιση» στα πλαίσια ελέγχου των προγραμμάτων που 
χρηματοδοτούνται από την Ευρ. Ένωση, με τη συμμετο¬ 
χή υπαλλήλων του ΥΠΕΠΘ σύμφωνα με την παρ. 5 του 
άρθρου 2 του Π.Δ. 393/94. 

9. Την από 12.6.96 Σύμβαση μεταξύ του ΥΠΕΘΟ και της 
ΕΔΤΒΕΠΕ. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη, η οποία βαρύνει τον ΚΑΕ 515 
φορέα 140 του Υπ. Οικονομικών, ενώ τα υπόλοιπα έξοδα 
(οδοιπορικά έξοδα, έξοδα διανυκτέρευσης και ημερήσιες 
αποζημιώσεις) της Ελεγκτικής Ομάδας, θα καλυφθούν α¬ 
πό την Τεχνική Βοήθεια, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Επιχειρησιακό Πρόγραμμα «Εκ¬ 
παίδευση και Αρχική Επαγγελματική Κατάρτιση» και ορί¬ 
ζουμε ως μέλη της ομάδας τους εξής: 

α. Σακκά Θωμά, Προϊστάμενο Τμ. Διαχ. Ελέγχου του 
Γ.Λ.Κ. (Δ.41) 

β. Νέζη Παναγιώτα, υπάλληλο Τμ. Διαχ. Ελέγχου του 
Γ.Λ.Κ. 

γ. Τσίλλερ Φωτεινή, ΠροϊσταμένηΤμήματος ητςΔ/νσης 
Ελέγχου & Αξιολόγησης του Υπ. Εργασίας & Κοιν. Ασφα¬ 
λίσεων, 

δ. Ντίκο Χρήστο, υπάλληλο της Δ/νσης Ελέγχου και Α¬ 
ξιολόγησης του Υπουργείου Εργασίας & Κοινωνικών Α¬ 
σφαλίσεων, 

ε. Μεσσάρη Μαρία, υπάλληλο του ΥΠΕΘΟ, 
στ. Σταματίου Γεώργιο, Προϊστάμενο της Δ/νσης Β' 
Κ.Π.Σ. του Υπουργείου Εθνικής Παιδείας και Θρησκ/των, 
ζ. Τσαγιάνη Βασίλειο, Προϊστάμενο του Α' Τμήματος 
της Δ/νσης Β' Κ.Π.Σ., του Υπουργείου Εθνικής Παιδείας 
και Θρησκευμάτων. 

2. Ο έλεγχος θα διενεργηθεί στο Πολυτεχνείο Κρήτης 
στα Χανιά το οποίο στα πλαίσια του Ε.Π.Ε.Α.Ε.Κ. υλοποι¬ 
εί τρία (3) Προγράμματα Σπουδών Επιλογής. 

3. Έργο της Ελεγκτικής Ομάδας είναι η διενέργεια ε¬ 
λέγχου στο ανωτέρω Επιχειρησιακό Πρόγραμμα και συ¬ 
γκεκριμένα: 

(α) η διαπίστωση της υλοποίησης ειδικότερα της ενέργει¬ 
ας 3.1 .ε (Π.Σ.Ε.) που πραγματοποιείτο Πολυτεχνείο Κρήτης 
σύμφωνα με τις Εθνικές και Κοινοτικές διατάξεις, και 
β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών, που έγι¬ 
ναν από το Πολυτεχνείο Κρήτης. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στην αριθμ. 7/6.2.96 απόφαση 
του Έ.Σ.Ο.Ε. 

5. Ο έλεγχος θα διεξαχθεί από 17.12.98 μέχρι και 
21.12.98 στα Χανιά Κρήτης. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 5 του προϊμίου από¬ 
φαση, αποζημίωση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΧΡ.ΠΡΩΤΟΠΑΠΑΣ 
-»■ ■ ■ 

Αριθ. 2080695/8773/0022 (2) 

Καθορισμόςαποζημίωσης του Προέδρου, Μελών, Ειση¬ 
γητών και του Γραμματέα του Ανωτάτου Συμβουλίου 
Απονομής Οικολογικού Σήματος του Υ.ΠΕ.ΧΩ.Δ.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 9 του Κανονισμού ΕΟΚ αρ. 
880/92 του Συμβουλίου της 23ης Μαρτίου 1992, σχετικά 
με το Κοινοτικό Σύστημα Απονομής Οικολογικού Σήμα¬ 
τος, σε συνδυασμό με το άρθρο 2 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ34/Α). 

2. Τις διατάξεις των άρθρων 3 και 5 της υπ’ αριθμ. 
86644/2482 κοινής Υπουργικής απόφασης «Σύσταση Φο¬ 
ρέα Απονομής Οικολογικού Σήματος» (ΦΕΚ Β/763/- 
30.9.1993). 

3. Τις διατάξεις της υπ’ αριθμ. 1382/31.12.97 απόφασης 
Υπουργού ΠΕΧΩΔΕ «Συγκρότηση του Ανωτάτου Συμβου¬ 
λίου Απονομής Οικολογικού Σήματος». 

4. Τις διατάξεις του άρθρου 19 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης (Δημοσίου, Ν.Π.Δ.Δ. και Ο.Τ.Α.)» (ΦΕΚ Α/40/1997). 

5. Τις διατάξεις του αρ. 29Α του Ν. 1558/85, όπως προ¬ 
στέθηκε με το αρ. 27 του Ν. 2081/1992 και αντικαταστά- 
θηκε με το αρ. 1 του Ν. 2469/1997. 

6. Την υπ’ αριθμ. Δ17α/03/99/Φ221/1996 κοινή απόφα¬ 
ση Πρωθυπουργού και του Υπουργού ΠΕΧΩΔΕ «Ανάθεση 
αρμοδιοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων Θεόδωρο Κολιοπάνο και 
Χρήστο Βερελή (ΦΕΚ Β/1006/1996). 

7. Την υπ’ αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Εθνικής 
Οικονομίας και Οικονομικών «Ανάθεση αρμοδιοτήτων 
στους Υφυπουργούς Οικονομικών Νικ. Χριστοδουλάκη 
και Γεώργιο Δρυ» (ΦΕΚ Β/922). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 2.600.000 δρχ. για το έ¬ 
τος 1998, η οποία θα καλυφθεί από τον Κρατικό Προϋπο¬ 
λογισμό και από τον Ειδ. Φορέα 31-110 και ΚΑΕ 5345, α¬ 
ποφασίζουμε: 

Άρθρο 1 

1) Καθορίζουμε την αμοιβή των μελών του Ανωτάτου 
Συμβουλίου Απονομής Οικολογικού Σήματος (ΑΣΑΟΣ) 
συμπεριλαμβανομένων δύο (2) Εισηγητών και του Γραμ- 
ματέα στις οκτώ και μισή χιλιάδες δραχμές (8.500) ανά 
συνεδρίαση. 

* Άρθρο 2 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του Κρατικού Προϋπολογι¬ 
σμού, λόγω των προβλεπομένων στο άρθρο 1 μηνιαίων α- 

μοιβών των μελών του Συμβουλίου, που ανέρχεται στο 
συνολικό ποσό των δύο εκατομμυρίων εξακοσίων χιλιά¬ 
δων (2.600.000) δρχ. περίπου ετησίως, διότι αυτό το πο¬ 
σό έχει προβλεφθεί να καλύπτεται από τον Φορέα 110 
ΚΑΕ 5345. 

Άρθρο 3 

Η ισχύς της παρούσας απόφασης αρχίζει από την ημε¬ 
ρομηνία υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡ/ΝΤΟΣ. ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΘΕΟΔ. ΚΟΛΙΟΠΑΝΟΣ 

-Φ- 

Αοιθ. 2074628/8182/0022 (3) 

Καθιέρωση Υπερωριακής Εργασίας για 2 υπαλλήλους 
του γραφείου του Γενικού Γραμματέα Λαϊκής Επιμόρ¬ 
φωσης για το χρονικό διάστημα 12.10.1998 - 
31.12.1998. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85, όπως 
συμπληρώθηκε με το αρ. 27 του Ν. 2081/82 και αντικατα- 
στάθηκε με το αρ. 1 του Ν. 2469/97. 

2. Τις διατάξεις του αρ. 18 του Ν. 2470/1997 περί ανα¬ 
μόρφωσης του ενιαίου μισθολογίου, όπως αντικαταστά- 
θηκε με το αρ. 15 του Ν. 2592/98. 

3. Τις διατάξεις του αρ. 40 του Ν. 849/78, όπως συμπλη¬ 
ρώθηκε μετά αρ. 8 του Ν. 2129/93. 

4. Την αρ. 1107147/1239/0006Α/4.10.96 κοινή απόφαση 
του Πρωθυπουργού και του Υπ. Οικονομικών. 

5. Την πράξη του Υπουργικού Συμβουλίου αριθ. 
88/2.8.85 «Οργάνωση και λειτουργία Πολιτικών Γ ραφείων 
μελών της Κυβέρνησης και Υφυπουργών». 

6. Την ανάγκη εύρυθμης λειτουργίας του Γ ραφείου του 
Γενικού Γραμματέα Λαϊκής Επιμόρφωσης, αποφασίζου¬ 
με: 

Τροποποιούμε την αριθμ. 2043701 /4564/0022/3.7.1998 
απόφασή μας και ορίζουμε υπερωριακή εργασία με αμοι¬ 
βή για δύο (2) υπαλλήλους του γραφείου του Γενικού 
Γ ραμματέα Λαϊκής Επιμόρφωσης για το χρονικό διάστη¬ 
μα 12 Οκτωβρίου 1998 - 31 Δεκεμβρίου 1998 και μέχρι 
(90) ώρες το μήνα για κάθε υπάλληλο (απογευματινές ώ- 
ρες). 

Οι ώρες υπερωριακής εργασίας των υπαλλήλων αυτών 
ορίζονται από τη λήξη του ωραρίου εργασίας και μέχρι 
της 22ης για κάθε εργάσιμη ημέρα. 

Η δαπάνη των υπερωριών βαρύνει τον προϋπολογισμό 
της Γενικής Γραμματείας Λαϊκής Επιμόρφωσης. 

Προκαλείται δαπάνη 535.220 χ 2 = 1.070.440 και υπάρ¬ 
χουν οι αναγκαίες πιστώσεις στον προϋπολογισμό 1998 
της Γ. Γ.Λ. Ε Φορέας 19-640 ΚΑΕ 0511. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 2074424/8104/0022 (4) 

Έγκριση ημερών κίνησης εκτός έδρας υπαλλήλων του 
Εθνικού Οργανισμού Καπνού έτους 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 23 και 29 του Ν. 1558/85 (ΦΕΚ 
137/τ.Α/26.7.85) «Κυβέρνηση και Κυβερνητικά Όργανα» 
καθώς και του άρθρου 29Ατου ίδιου Νόμου που προστέ¬ 
θηκε με το άρθρο 27 του Ν. 2081/92 (ΦΕΚ 154/τ.Α7- 
10.9.92). 

β) Του Ν. 2346/95 (ΦΕΚ 220/τ.Α730.10.95) «Δαπάνες κί¬ 
νησης των μετακινουμένων προσώπων με εντολή του Δη¬ 
μοσίου εντός και εκτός της Επικράτειας για εκτέλεση υ¬ 
πηρεσίας και άλλες διατάξεις». 

2. Το αριθμ. 537 απόσπασμα πρακτικού της από 25.9.98 
συνεδρίασης του Δ.Σ. του Εθνικού Οργανισμού Καπνού 
για την έγκριση ημερών κίνησης εκτός έδρας των υπαλ¬ 
λήλων του που εστάλη με το αριθμ. Φ.21311/295/Α/4928/- 
6.10.98 έγγραφό του. 

3. Την αριθμ. 1107147/1239/0006/4.10.96 (ΦΕΚ 
922/Β796) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στους Υφυ¬ 
πουργούς Οικονομικών». 

4. Το γεγονός ότι από την εκτέλεση της παρούσας προ- 
καλείται δαπάνη ύψους 250.000.000 δρχ. περίπου για την 
κάλυψη της οποίας έχει προβλεφθεί πίστωση στον προϋ¬ 
πολογισμό του Εθνικού Οργανισμού Καπνού έτους 1999 
στους ΚΑ 0721 και 0711, αποφασίζουμε: 

1. Εγκρίνουμε τη μετακίνηση και παραμονή εκτός έ¬ 
δρας με δικαίωμα αποζημιώσεως, των υπαλλήλων του 
Ε.Ο.Κ. για εκτέλεση υπηρεσία κατά το έτος 1999 ως εξής: 

Α. Κεντρική Υπηρεσία 

α. Για το Γενικό Διευθυντή του ΕΟΚ μέχρι 120 ημέρες. 

β. Για τους Προϊσταμένους των Διευθύνσεων και τον 
Προϊστάμενο του Τμήματος Τεχνικών Έργων μέχρι 60 η¬ 
μέρες. 

γ. Για τους Προϊσταμένους Τμημάτων που ανήκουν 
στον κλάδο ΠΕ Γεωπονίας μέχρι 70 ημέρες. 

δ. Για τους υπόλοιπους Προϊσταμένους Τμημάτων της 
Κεντρικής Υπηρεσίας, καθώς και τους Προϊσταμένους 
αυτοτελών γραφείων μέχρι 40 ημέρες. 

ε. Για τους υπαλλήλους του κλάδου ΠΕ Γεωπονίας και 
του κλάδου ΠΕ Μηχανικών μέχρι 60 ημέρες. 

στ. Για τους τακτικούς και εποχικούς υπαλλήλους ειδι¬ 
κότητας ΔΕ Οδηγού αυτοκινήτου μέχρι 100 ημέρες. 

ζ. Για το 30% των υπολοίπων τακτικών υπαλλήλων της 
Κεντρικής Υπηρεσίας που δεν αναγράφονται σε καμία α¬ 
πό τις ανωτέρω κατηγορίες μέχρι 40 ημέρες. 

η. Για όσους προϊσταμένους και υπαλλήλους των κατη¬ 
γοριών β, γ, δ, ε και ζ, ως ανωτέρω, κινηθούν για πραγμα- 

τοποίηση αιφνίδιων ελέγχων που προβλέπονται από τους 
κοινοτικούς κανονισμούς επιπλέον 30 ημέρες. 

Β. Καπνολογικό Ινστιτούτο και Καπνικοί Σταθμοί Έρευ¬ 
νας 

α. Γιατον Προϊστάμενο του ΚΙ, τους Προϊσταμένους των 
καπνικών σταθμών έρευνας και τους Προϊσταμένους των 
τμημάτων της έδρας του Ινστιτούτου που ανήκουν στον 
κλάδο ΠΕ Γεωπονίας μέχρι 120 ημέρες. 

β. Για τους υπαλλήλους του κλάδου ΠΕ Γεωπονίας και 
του κλάδου ΤΕ Τεχνολογίας Γεωπονίας μέχρι 120 ημέ¬ 
ρες. 

γ. Γ ιατον Προϊστάμενο του Τμήματος Χημικών Ερευνών 
και τους υπαλλήλους του κλάδου ΠΕ Χημικών μέχρι 60 η¬ 
μέρες. 

δ. Για τους υπαλλήλους του κλάδου ΔΕ Καπνοτεχνιτών 
μέχρι 100 ημέρες. 

ε. Γιατους υπαλλήλους του κλάδου ΔΕ Τεχνικού (εκτός 
της ειδικότητας Οδηγού αυτοκινήτου και γεωργικού ελ- 
κυστήρα) και ΔΕ παρασκευαστών εργαστηρίων μέχρι 30 
ημέρες. 

στ. Για τον Προϊστάμενο του Τμήματος Διοικητικού-Οι- 
κονομικού μέχρι 60 ήμερες. 

ζ. Γ ια τους υπαλλήλους των κλάδων ΤΕ και ΔΕ Διοικητι- 
κού-Λογιστικού μέχρι 50 ημέρες. 

η. Γ ια τους υπαλλήλους ειδικότητας οδηγού αυτοκινή¬ 
του και γεωργικού ελκυστήρρα του κλάδου ΔΕ Τεχνικού 
μέχρι 100 ημέρες, για δε τους υπαλλήλους το υ κλάδου ΥΕ 
Εργατών μέχρι 80 ημέρες. 

θ. Για τους εποχικούς υπαλλήλους ειδικότητας ΠΕ Γε¬ 
ωπόνου, ΤΕ Τεχνολόγου Γεωπόνου, ΔΕ Καπνοτεχνίτη και 
ΔΕ Οδηγού αυτοκινήτου και Γεωργικού Ελκυστήρα μέχρι 
100 ημέρες. 

Επίσης ειδικότητας ΠΕ, ΤΕ και Διοικητικού υπαλλήλου 
μέχρι 50 ημέρες. 

ι. Γ ια το 40% των υπολοίπων υπαλλήλων του Καπνολο- 
γικού Ινστιτούτου και των καπνικών σταθμών έρευνας, 
που δεν αναγράφονται σε καμία από τις ανωτέρω κατη¬ 
γορίες α έως θ, μέχρι 35 ημέρες. 

Γ. Περιφερειακές Διευθύνσεις - Περιφερειακά - Νομαρ¬ 
χιακά Τμήματα και τοπικά γραφεία ΕΟΚ 
α. Για τους Προϊσταμένους των Περιφερειακών Διευ¬ 
θύνσεων του ΕΟΚ μέχρι 120 ημέρες. 

β. Γ ιατους Προϊσταμένους και υπαλλήλους των κλάδων 
ΠΕ Γεωπονίας και ΤΕ Τεχνολογίας Γεωπονίας μέχρι 120 
ημέρες. 

γ. Για τους υπαλλήλους των κλάδων ΤΕ Τεχνολογικών 
Εφαρμογών, ΔΕ Καπνοτεχνιτών και ΔΕ Τεχνικού μέχρι 
120 ημέρες. 

δ. Για τους Προϊσταμένους των τμημάτων Γ (Διοικητι- 
κού-Οικονομικού) και Δ' (Λογιστηρίου Αγορών Καπνού) 
των Περιφερειακών Διευθύνσεων, μέχρι 60 ημέρες, 
ε. Για έναν υπάλληλο του κλάδου ΠΕ Μηχανικών μέχρι 
100 ημέρες. 

στ. Για τους υπαλλήλους των κλάδων ΠΕ Διοικητικού- 
Οικονομικού, ΤΕ και ΔΕ Διοικητικού-Λογιστικού, μέχρι 50 
ημέρες. 

ζ. Για τους εποχικούς υπαλλήλους ειδικότητας ΠΕ Γεω- 
πόνου, ΤΕ Τεχνολόγου Γεωπόνου, ΔΕ Καπνοτεχνίτη και 
ΔΕ οδηγού αυτοκινήτου μέχρι 100 ημέρες. Επίσης ειδι¬ 
κότητας ΠΕ, ΤΕ και ΔΕ Διοικητικού υπαλλήλου μέχρι 50 
ημέρες. 


η. Για το 40% των υπολοίπων υπαλλήλων των Περιφε¬ 
ρειακών Διευθύνσεων, περιφερειακών και νομαρχιακών 
τμημάτων του ΕΟΚ και τοπικών γραφείων που δεν ανα¬ 
γράφονται σε καμία από τις ανωτέρω κατηγορίες α έως ζ, 
μέχρι 35 ημέρες. 

Από τον αριθμό των ημερών εκτός έδρας ένα μέρος αυ¬ 
τών και συγκεκριμένα μέχρι 20 ημέρες το χρόνο μπορεί να 
πραγματοποιείται όταν παραστεί ανάγκη και κατά τις ε¬ 
ξαιρέσιμες ημέρες και Κυριακές π.χ. μετάβαση στα Ανα¬ 
γνωρισμένα Κέντρα Αγορών (ΑΚΑ) και έκτακτες υπηρε¬ 
σιακές ανάγκες. 

Τα ανωτέρω που αναφέρονται σε τακτικούς υπαλλή¬ 
λους ισχύουν και για τους υπαλλήλους ιδιωτικού δικαίου 
αορίστου χρόνου, αντίστοιχης ειδικότητας, που υπηρε¬ 
τούν στον ΕΟΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΑΝΩΜΕΡΙΤΗΣ 

-Φ- 

Αριθ. 2077846/3773/0050 (5) 

Επέκταση πληρωμής αποδοχών μέσω Τραπεζών στους υ¬ 
παλλήλους των Ασφαλιστικών Οργανισμών ΙΚΑ, ΟΓΑ, 
ΤΕΒΕ, ΤΑΕ, ΤΑΞΥ, ΤΣΑΤΣΜΕΔΕ, ΤΑΠ - ΟΤΕ, ΤΣΑΥ, Τα¬ 
μείο Νομικών, ΕΤΕΜ, ΤΥΔΚΥ, ΤΕΑΥΕΚ, αρμοδιότητος 
της Γενικής Γραμματείας Κοινωνικών Ασφαλίσεων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Το άρθρο 1 παρ. 5του Ν. 2305/95 «περί πληρωμής α¬ 
ποδοχών υπαλλήλων μέσω Τραπεζικού Συστήματος». 

β. Την αριθμ. 2020401/2513/0022/26.3.1997 Απόφαση 
του Υφυπουργού Οικονομικών στο Γ.Λ. Κράτους «Περί 
καθορισμού των τραπεζών και πιστωτικών Ιδρυμάτων 
που συμμετέχουν στο νέο σύστημα πληρωμής των απο¬ 
δοχών των υπαλλήλων του Υπουργείου Οικονομικών». 

γ. Την από 2.4.97 Σύμβαση του Ελληνικού Δημοσίου (Υ¬ 
πουργείο Οικονομικών) με την «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α.Ε.» και την Ένωση Ελληνικών Τραπεζών, όπως 
τροποποιήθηκε με την από 30 Δεκεμβρίου 1997 Σύμβαση 
πληρωμής αποδοχών. 

δ. Την αριθμ. 1107147/1239/0006Α/4.10.96 απόφαση 
του Υπουργού Οικονομικών «Περί ανάθεσης αρμοδιοτή¬ 
των στους Υφυπουργούς». 

ε.Την αριθ. 2028559/1268/5.5.98 Κοινή Απόφαση των Υ¬ 
πουργών Εργασίας και Κοινωνικών Ασφαλίσεων και Οικο¬ 
νομικών «περί επέκτασης πληρωμής αποδοχών μέσω 
Τραπεζών στους υπαλλήλους του Υπουργείου Εργασίας 
και Κοινωνικών Ασφαλίσεων». 

στ. Την ανάγκη επέκτασης στο νέο σύστημα πληρωμής 
των αποδοχών των υπαλλήλων των Ασφαλιστικών Οργα¬ 
νισμών που εποπτεύονται από την Γ ενική Γ ραμματεία Κοι¬ 
νωνικών Ασφαλίσεων. 

ζ. Το γεγονός ότι από τις διατάξεις της απόφασης αυτής 
δεν προκαλείται οικονομική επιβάρυνση στο Κρατικό 
Προϋπολογισμό για το έτος 1998 καθώς και για τα επό¬ 
μενα έτη πλέον της συμβατικής υποχρέωσης του Δημοσί- 

ου με βάσειτις από 2.4.97 και 30.12.97 Συμβάσεις του Δη¬ 
μοσίου, μετά της Ένωσης Ελληνικών Τραπεζών και την 
ΔΙΑΣ Α.Ε., αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω Τραπεζών και στους υπαλλήλους των κατωτέρω Α¬ 
σφαλιστικών Οργανισμών που εποπτεύονται από την Γε¬ 
νική Γραμματεία Κοινωνικών Ασφαλίσεων ΙΚΑ, ΟΓΑ, ΤΕ- 
ΒΕ, ΤΑΕ, ΤΑΞΥ, ΤΣΑ, ΤΣΜΕΔΕ, ΤΑΠ - ΟΤΕ, ΤΣΑΥ, Ταμείο 
Νομικών ΕΤΕΜ, ΤΥΔΚΥ, ΤΕΑΥΕΚ. 

2. Η ένταξη των υπαλλήλων των ανωτέρω Ασφαλιστικών 
Οργανισμών στο νέο σύστημα πληρωμής αποδοχών θα 
γίνει σταδιακά εντός του χρονικού διαστήματος από 
1.1.1999 έως 30.4.1999, ανάλογα με τον χρόνο πλήρωσης 
των απαιτούμενων προϋποθέσεων για την ένταξη κάθε Α¬ 
σφαλιστικού Οργανισμού. 

Οι διαδικασίες ένταξης θα γίνουν από τους Ασφαλιστι¬ 
κούς Οργανισμούς σε συνεννόηση με την ΔΙΑΣ ΑΕ και την 
Δ/νση 24η Λογαριασμοί του Δημοσίου του Γ.Λ. Κράτους. 
Οι Διοικήσεις των ανωτέρω φορέων είναι υπεύθυνες για 
την παρακολούθηση και εφαρμογή εντός του ανωτέρω 
χρονικού διαστήματος του νέου συστήματος πληρωμής 
αποδοχών στους υπαλλήλους τους. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 8 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

- 4 - 

Αριθ. 2075536/8301/0022 (6) 

Υπερωριακή εργασία μονίμου προσωπικού Λ.Τ. 

Ν. Ρεθύμνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57 Α/18.3.1998). 

2. Την αριθμ. 2022941/2297/0022/7 4.1998 εγκύκλιο 
του Υπουργείου Οικονομικών/Γ.Λ.Κ. 

3. Την αριθμ. 170/1997 Πράξη Λιμενικής Επιτροπής Ν. 
Ρεθύμνου. 

4. Την αριθ. 577/21.1.1998 Απόφαση Διευθυντή Τοπικής 
Αυτοδιοίκησης και Δ/νσης Ρεθύμνου και το αριθ. 
1053/7.10.1998 έγγραφο Λιμενικού Ταμείου Ν. Ρεθύμνου. 

5. Την αριθμ. 1107147/1239/0006Α/4.10.96 Απόφαση 
του Πρωθυπουργού και του Υπουργού Οικονομικών. «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

1. Την έγκριση πραγματοποίησης υπερωριακής απο¬ 
γευματινής εργασίας πεντακοσίων πενήντα (550) ωρών 
συνολικά, με αμοιβή, πέντε (05) μονίμων υπαλλήλων του 
Λιμενικού Ταμείου Ν. Ρεθύμνου, που υπηρετούν συνολικά 
έξι (06) μόνιμοι υπάλληλοι, για την αντιμετώπιση εποχι¬ 
κών και εκτάκτων υπηρεσιακών αναγκών για το χρονικό 
διάστημα από 13.10.1998 έως 31.12.1998. 

2. Οι όλως εξαιρετικές υπηρεσιακές ανάγκες που επι¬ 


βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

(α) Υδροδότηση εμπορικών πλοίων, κρουαζεροπλοίων, 
και ζυγισμός φορτίων. 

(β) Συντονισμός και επισκευή ηλεκτρικών, φαρικών δι¬ 
κτύων, ηλεκτροδότηση σκαφών και μηχανημάτων. 

(γ) Έλεγχος εγκαταστάσεων, επίβλεψη εκτελουμένων 
λιμενικών έργων και παραχωρούμενών χώρων. 

3 Για τη δαπάνη που θα προκύψει από την ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου Ν. Ρεθύμνου έτους 
1998 ύψους δύο εκατομμυρίων διακοσίων χιλιάδων 
(2.200.000) δρχ. ο οποίος δεν επιβαρύνει τον Κρατικό 
Προϋπολογισμό. Η δαπάνη για το ανωτέρω χρονικό διά¬ 
στημα υπολογίζεται περίπου σε ένα εκατομμύριο εκατό 
χιλιάδες (1.100.000) δρχ., η δε συνολική δαπάνη δεν μπο¬ 
ρεί. σε καμία περίπτωση, να υπερβεί σε ετήσια βάση το ύ¬ 
ψος της ετήσιας πίστωσης του Προϋπολογισμού Λ.Τ. Ν. 
Ρεθύμνου που έχει εγγράφει για την αιτία αυτή, μη επι- 
τρεπομένης της αύξησης των σχετικών πιστώσεων με με¬ 
ταφορά κονδυλίων από πιστώσεις άλλων κατηγοριών δα¬ 
πανών, είτε με χορήγηση συμπληρωματικών κονδυλίων. 

4. Ο αριθμός του προσωπικού που θα απασχολείται υ- 
περωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθορισθεί με απόφαση του Προέδρου του Λ.Τ. Ν. 
Ρεθύμνου. 

Η απόφαση αυτή ισχύει από 13.10.1998 μέχρι 
31.12.1998. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Νοεμβρίου 1998 

ΟΙ ΥΠΟΥΡΓΟ! 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

ΑριθΠ 136752/6055/1542/Α0014 (7) 

Παράταση λήξης προθεσμίας υποβολής περιοδικών δη¬ 
λώσεων ΦΠΑ για την ΔΟΥ Ναυπλίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α). 

2. Τις παρακάτω διατάξεις του Ν. 1642/86 όπως ισχύ¬ 
ουν. 

α) της παραγράφου 9 του άρθρου 31 

β) της παραγράφου 3 του άρθρου 58 

γ) της παραγράφου 5 του άρθρου 58α. 

3. Την 1107147/1239/0006Α74.10.1996 (ΦΕΚ922 Β') κοι¬ 
νή απόφαση του Πρωθυπουργού και του Υπουργού Οικ- 
κονομικών. 

4. Τις δυσχέρεις που δημιουργούνται στους φορολο¬ 
γούμενους της ΔΟΥ Ναυπλίου για την υποβολή των πε¬ 
ριοδικών δηλώσεων ΦΠΑ λόγω των εκτάκτων συνθηκών 
που δημιουργήθηκαν στην περιοχή από την άλλη κακο¬ 
καιρία της 23ης Νοεμβρίου 1998. 

5. ότι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Παρατείνονται, για τους υποκείμενους αρμοδιότητας 

της ΔΟΥ Ναυπλίου, οι προθεσμίες υποβολής περιοδικών 
δηλώσεων Φ.Π.Α. που λήγουν από 23.11.98 έως και 
3.12.98 μέχρι και τις 4.12.1998, ημερομηνία που συμπί¬ 
πτει με τη λήξη προθεσμίας υποβολής περιοδικών δηλώ¬ 
σεων των υποκειμένων που ο ΑΦΜ τους λήγει σε 60, 70, 
80, 90 και 00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 113675 1 16 2521 1550/Α0014 (8) 

Παράταση προθεσμιών υποβολής περιοδικών 
δηλώσεων Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α). 

2. Τις παρακάτω διατάξεις του Ν. 1642/86 όπως ισχύ¬ 
ουν. 

α) της παραγράφου 9 του άρθρου 31 

β) της παραγράφου 3 του άρθρου 58 

γ) της παραγράφου 5 του άρθρου 58α. 

3. Τις δυσχέρεις που δημιουργήθηκαν στους φορολο¬ 
γούμενους όλης της χώρας για την εκπλήρωση των φο¬ 
ρολογικών τους υποχρεώσεων κατά τις 23 Νοεμβρίου 
1998 λόγω της μεγάλης κακοκαιρίας που έπληξε τη χώρα. 

4. Την κοινή απόφαση του Πρωθυπουργού και του Υ¬ 
πουργού Οικονομικών 1107147/1239/006Α/4.10.96 (ΦΕΚ 
922 Β). 

5. Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

Παρατείνεται μέχρι 24 Νοεμβρίου 1998 η προθεσμία υ¬ 
ποβολής περιοδικών δηλώσεων Φ.Π.Α. που κανονικά έλη¬ 
γε στις 23 Νοεμβρίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1998 

Ο ΥΦΥΠΟΥΡΓΟΣ 

ΓΕΩΡΓ. ΔΡΥΣ 
-♦- 

Αριθ. 2081767/8890/00 22 (9) 

Καθορισμός αμοιβής του Προέδρου, των μελών και του 
Γραμματέα της Ομάδας Εργασίας για τη μελέτη των 
διαδικασιών κατάρτισης και εκτέλεσης του Κρατικού 
Προϋπολογισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 34 του Ν. 1914/90 (ΦΕΚ 178/Α) 
σε συνδυασμό με το αρ. 13 του Ν. 2346/95 (ΦΕΚ 220/Α). 

2. Τις διατάξεις του αρ. 19 του Ν. 2470/97 (ΦΕΚ 40Α'). 

3. Τις διατάξεις του αρ. 40 του Ν. 849/78 (ΦΕΚ 232/Α'), 
όπως συμπληρώθηκε με το αρ. 8 του Ν. 2129/93 (ΦΕΚ 
57/Α). 

4. Τις διατάξεις του αρ. 29Ατου Ν. 1558/85 όπως προ¬ 


στέθηκε με το αρ. 27 του Ν. 2081/92 και αντικαταστάθηκε 
με το αρ. 1 του Ν. 2469/97 (ΦΕΚ38/Α). 

5. Την αριθμ. 2079490/8552/0004/30.11.98 απόφαση 
συγκρότησης της ως άνω Ομάδας, με την οποία ορίσθη¬ 
καν τα μέλη της και το έργο της. 

6. Την αριθμ. 1107147/1239/0006Α/4.10.96 απόφαση 
για «ανάθεση Αρμοδιοτήτων του Υπουργού Οικονομικών 
στους Υφυπουργούς Οικονομικών». 

7. Το γεγονός ότι, από τις διατάξεις της απόφασης αυ¬ 
τής προκαλείται δαπάνη συνολικού ποσού 6.000.000 δρχ. 
περίπου σε βάρος του Κρατικού Προϋπολογισμού για την 
αμοιβή των μελών της εν θέματι Ομάδας Εργασίας, η ο¬ 
ποία θα καταβληθεί από τις πιστώσεις του προϋπολογι¬ 
σμού εξόδων του Υπουργείου Οικονομικών του έτους 
1998 (ΚΑΕ 0515 Ειδ. Φορ. 23/140), αποφασίζουμε: 

Καθορίζουμε την συνολική αποζημίωση του Προέδρου, 
των μελλών και του γραμματέα της Ομάδας Εργασίας 
που ασχολήθηκε με την αξιολόγηση των στοχείων των Υ¬ 
πουργεί για την κατάρτιση του Κρατικού Προϋπολογι¬ 
σμού του οικονομικού έτους 1999 και τη μετάφραση στην 
Αγγλική του κειμένου αυτού, καθώς και τη μελέτη και ε¬ 
πεξεργασία ειδικών θεμάτων προϋπολογισμού που συν¬ 
δέονται με τη χάραξη της δημοσιονομικής πολιτικής, για 
το από 1.10.1998 έως 1.12.1998 χρονικό διάστημα, στο 
ποσό των διακοσίων χιλιάδων (200.000) δραχμών για τον 
καθένα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 54803 (10) 

Τροποποίηση της 30047/10.7.97 απόφασης «Ορισμός με¬ 
λών του Διοικητικού Συμβουλίου του Μετοχικού Τα¬ 
μείου Πολιτικών Υπαλλήλων (Μ.Τ.ΠΎ.)». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) του Π.Δ. 422/81 «περί κωδικοποιήσεως των περί Με¬ 
τοχικού Ταμείου Πολιτικών Υπαλλήλων διατάξεων» (ΦΕΚ 
114Α), 

β) του Π.Δ. 251/89 «Οργανισμός Μετοχικού Ταμείου Πο¬ 
λιτικών Υπαλλήλων» (ΦΕΚ 118 Α), 

γ) της παρ. 1 του άρθρου 19 του Ν. 2386/96 «Ρυθμίσεις 
θεμάτων Ειδικών Κληροδοτημάτων, δημοσίων και ανταλ¬ 
λαξίμων κτημάτων και άλλες διατάξεις» (ΦΕΚ 43Α), όπως 
αντικαταστάθηκε με την παρ. 5 του άρθρου 12 του Ν. 
2443/96 «Τροποποίηση και συμπλήρωση του Τελωνεια¬ 
κού Κώδικα και άλλες διατάξεις» (ΦΕΚ 265Α). 

2. Την με αρ. πρωτ. 143027/565/18.12.84 κοινή απόφα¬ 
ση των Υπουργών Προεδρίας της Κυβέρνησης και οικο¬ 
νομικών «Ανασύνθεση Διοικητικού Συμβουλίου του Μετο¬ 
χικού Ταμείου Πολιτικών Υπαλλήλων» (ΦΕΚ 885/Β/84). 

3. Την με αρ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922Β). 

4. Την με αρ. 30047/10.7.1997 απόφασή μας «Ορισμός 

μελών του Διοικητικού Συμβουλίου του Μετοχικού Ταμεί¬ 
ου Πολιτικών Υπαλλήλων (Μ.Τ.ΠΎ.)» (ΦΕΚ 572Β), όπως 
τροποποιήθηκε με την με αρ. 27902/3.6.98 (ΦΕΚ587Β) α¬ 
πόφασή μας. 

5. Την με αρ. πρωτ. 206513/6.10.98 αίτηση προς το Γεν. 
Λογ/ριο του Κράτους της Βασιλικής Σακελλαρίου, τακτι¬ 
κού μέλους του Διοικητικού Συμβουλίου του Μ.Τ.ΠΎ. για 
απαλλαγή από τα καθήκοντά της ως μέλους, αποφασί¬ 
ζουμε: 

Τροποποιούμε την με αρ. 30047/10.7.97 απόφασή μας, 
όπως τροποποιήθηκε με την με αρ. 27902/3.6.98 όμοιά 


της και ορίζουμε ως τακτικό μέλος του Διοικητικού Συμ¬ 
βουλίου του Μετοχικού Ταμείου Πολιτικών Υπαλλήλων 
για τον υπολειπόμενο χρόνο της θητείας των μελών αυ¬ 
τού, τον Γεώργιο Παπαϊωάννου, Προϊστάμενο Δ/νσης 
στην ΥΔΕ Υπ. Οικονομικών, σε αντικατάσταση του τακτι¬ 
κού μέλους Βασιλικής Σακελλαρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5246 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΤΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Π (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 *> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























